Afrikaans: LS 5039 is 'n hoë massa binêre sisteem wat multi-golf engte nie-termiese uitstraling wys. Dit straal ook baie hoë energie gammastrale uit, met TeV energie gammastrale wat waargeneem is deur H.E.S.S. Die aard van die kompakte voorwerp is onbekend, maar 'n massa > 1:44M word geimpliseer deur die afwesigheid van 'n X-straal verduistering. Die teenwoordigheid van radio spuite en 'n voorgestelde massa van 3:7M, onder die aanname dat die sisteem pseudogesinkroniseerd is, het gelei tot 'n klassifikasie van 'n mikrokwasar sisteem. 'n Ander model, in terme van 'n vinnig roterende neutron ster, is ook voorgestel vir die sisteem. Hierdie studie bied 'n model-onafhanklike ondersoek van LS 5039, in 'n poging om te bepaal watter gevolgtrekkings van die sisteem gemaak kan word vanuit eerste beginsels. 'n Kort oorsig oor sekere aspekte van die hoë massa binêre teorie word eerste gebied, wat akkresie, binêre baanbeweging, nie-termiese radiasie en massa uitstroming prosesse insluit. Die analise wys dat termiese verdamping van 'n skyfstruktuur in 'n gravitasiekolk onwaarskynlik is, gegee die nodige temperatuur en die tekort aan termiese uitstraling. Die nodige omskakel doeltreffendheid > 20% van akkresie energie in die geval van 'n gravitasiekolk toon ook aan dat 'n addisionele energiebron nodig is. Die teenwoordigheid van 'n roterende gemagnetiseerde neutron ster verskaf nie slegs die magneetveld wat nodig is om die nie-termiese straling te produseer nie, maar dien ook as 'n addisionele energiebron, d.w.s die rotasionele kinetiese energie van die neutron ster. Die magnetiese veldsterktes en elektron energieë (vir enkel deeltjies) wat benodig word om die baie hoë energie gamma strale te produseer, word beskou. 'n Analise van 'n vinnig roterende magnetosfeer stel voor dat die sentrifugale effek wat op die wind materiaal uitgeoefen word, akkresie in die sisteem verhinder. Die drywing vir die sisteem is dan afkomstig van 'n turbulente MHD proses naby die Alfven radius.